-Demat dit, morlaer bihan. Kousket mat ?
Lâr din eta, penaos e tremen devezh ur morlaer ?
Hervez plas an Heol en oabl e fiñv ar skeud.
Sikour a raio evit merkañ ar pezh a rez.
Neuze da seizh eur e tebrez da zijuni.
Ha goude-se ez ez d’en em walc’hiñ,
da nav eur e pignez e bourzh da vag evit mont da besketa
e-kreiz ar mor bras.
Tro unnek eur, e pakez ur pesk.
Ha distro evit tro kreisteiz,
da boent lein.
Goude-se e rez ur pennad kousk. Ha neuze eo poent d’ober un tamm labour.
Ha buan e teu c’hwec’h eur d’abardaez.
Poent ober un tamm kempenn war an enezenn.
Ha prestik e vo poent koan.
Un devezh leun-mat eo da hini, morlaer bihan.
Gwechall e veze anvet an horolaj-skeud-iskis-se gnomon.
Met, emañ an heol o vont da guzh.
Ha bremaik e vo noz. Ne vo ket gwelet ar skeud ken.
Ha setu, hanternoz eo, pe peder eur warn-ugent.
Un devezh nevez o kregiñ, rak peder eur warn-ugent e pad un devezh penn-da-benn,
amzer d’an Douar d’ober un dro leun warnañ e-unan.
peder eur warn-ugent, padal e krog an deiz gant ar Sav-heol
hag e echu gant ar C’huzh-heol.
Mat e vefe dit mont da gousket abretoc’h, morlaer bihan.
Ne vefes ket ken skuizh !